**Dôvodová správa**

**B. Osobitná časť**

**K čl. I**

**K bodu 1**

Navrhuje sa zmeniť čl. 2 ods. 2 ústavného zákon tak, aby NR SR mohla zákonom poveriť Výbor pre európske záležitosti výkonom svojej pôsobnosti nielen podľa čl. 2 ods. 1 (stanoviská SR k návrhom právne záväzných aktov ES a EÚ a k návrhom iných aktov ES a EÚ), čo umožňuje súčasné znenie ústavného zákona, ale aj pôsobnosti NR SR podľa čl. 2 ods. 3 (stanoviská SR k ďalším záležitostiam EÚ).

**K bodu 2**

Navrhuje sa zmeniť znenie druhej vety čl. 2 ods. 4 tak, aby z neho bolo bez akýchkoľvek pochybností jasné, že záväznosť návrhu stanoviska Slovenskej republiky pre člena vlády v prípade nevyjadrenia sa NR SR k návrhu, alebo neschválenia návrhu a neschválenia iného stanoviska NR SR do dvoch týždňov od jeho predloženia, sa týka návrhu stanoviska, ktorý predložila vláda, ako to vyplýva zo zmyslu tohto ustanovenia.

**K čl. II**

Vzhľadom na predpokladaný priebeh legislatívneho procesu sa navrhuje sa stanoviť účinnosť zákona na 1. mája 2022. Tento deň bude zároveň 18. výročím vstupu Slovenskej republiky do Európskej únie.